CELEX: 62010CN0480
Language: hu
Date: 2010-10-05 00:00:00
Title: C-480/10. sz. ügy: 2010. október 5-én benyújtott kereset — Európai Bizottság kontra Svéd Királyság

4.12.2010   
            
            
               HU
            
            
               Az Európai Unió Hivatalos Lapja
            
            
               C 328/24
            
         2010. október 5-én benyújtott kereset — Európai Bizottság kontra Svéd Királyság
   (C-480/10. sz. ügy)
   ()
   2010/C 328/41
   Az eljárás nyelve: svéd
   
      Felek
   
   
      Felperes: Európai Bizottság (képviselők: R. Lyal és K. Simonsson meghatalmazottak)
   
      Alperes: Svéd Királyság
   
      Kereseti kérelmek
   
   
               —
            
            
               A Bíróság állapítsa meg, hogy a Svéd Királyság — mivel a hozzáadottértékadó-csoportokra (HÉA-csoportok) vonatkozó szabályozást a gyakorlatban csak a pénzügyi és a biztosítási szolgáltatókra alkalmazza — nem teljesítette a közös hozzáadottértékadó-rendszerről szóló, 2006. november 28-i 2006/112/EK tanácsi irányelvből eredő kötelezettségeit, és
            
         
               —
            
            
               a Svéd Királyságot kötelezze a költségek viselésére.
            
         
      Jogalapok és fontosabb érvek
   
   A HÉA-csoportokra vonatkozó svéd szabályok ellentétesek a HÉA-irányelv 11. cikkével, mivel a szabályok alkalmazása a pénzügyi ágazatban működő vállalkozásokra korlátozódik. A Bizottság véleménye szerint a HÉA-csoportokra vonatkozó tagállami szabályozást minden olyan vállalkozásra tevékenységtípusától függetlenül alkalmazni kell, amely az e szabályozást alkalmazó tagállamban székhellyel rendelkezik.
   A közös HÉA-rendszer egységes rendszer. Következésképpen ha e rendszerbe különös szabályozást vezetnek be, azt főszabály szerint úgy kell megvalósítani, hogy a szabályozás általánosan alkalmazandó legyen.
   A HÉA-irányelv 11. cikkének megfogalmazásában nincs utalás arra, hogy a tagállam a HÉA-csoportokra vonatkozó szabályozás alkalmazását bizonyos ágazatban működő bizonyos vállalkozásokra korlátozhatná.
   A HÉA-irányelv 11. cikkének célja szintén arra enged következtetni, hogy e rendelkezést úgy kell érteni, hogy az valamennyi ágazat valamennyi vállalkozására alkalmazandó.
   Továbbá a HÉA-csoportokra vonatkozó svéd szabályok összeegyeztethetetlenek az egyenlő bánásmód uniós jogi elvével.